Wêreld se oudste flamink sterfGreater, die flamink Foto: Adelaide-dieretuin, Nicole Miller/AAP Die wêreld se oudste flamink het by die dieretuin in Adelaide in Australië gesterf. Die flamink was 83 jaar oud. Die flamink, genaamd “Greater”, is Donderdag van kant gemaak weens komplikasies wat verband hou met ouderdom. Hy het in 1933 by die dieretuin aangekom. Greater word oorleef deur sy vriend Chilly, ŉ flamink van Chile, wat nou in sy 60s is. Personeel sal Chilly se gedrag monitor om te bepaal hoe hy op sy vriend se afsterwe reageer. “Alhoewel dit ŉ geweldige verlies is, was dit die regte ding om te doen,” het Elaine Bensted, hoof uitvoerende beampte van die dieretuin, gesê. “Daar was geen bykomende mediese behandeling wat Greater se lewensgehalte kon verbeter nie.” Flaminke se lewensduur is ongeveer 25 jaar in hul natuurlike habitat. -SAPA